CELEX: 62017TN0256
Language: hr
Date: 2017-05-02 00:00:00
Title: Predmet T-256/17: Tužba podnesena 2. svibnja 2017. – Labiri protiv EGSO-a

3.7.2017   
            
            
               HR
            
            
               Službeni list Europske unije
            
            
               C 213/34
            
         Tužba podnesena 2. svibnja 2017. – Labiri protiv EGSO-a
   (Predmet T-256/17)
   (2017/C 213/46)
   Jezik postupka: francuski
   
      Stranke
   
   
      Tužiteljica: Vassiliki Labiri (Bruxelles, Belgija) (zastupnici: J.-N. Louis i N. de Montigny, odvjetnici)
   
      Tuženik: Europski gospodarski i socijalni odbor
   
      Tužbeni zahtjev
   
   Tužiteljica od Općeg suda zahtijeva da:
   Proglasi i presudi,
   
               —
            
            
               da se poništava odluka Europskog gospodarskog i socijalnog odbora o neizvršavanju u dobroj vjeri točke 3. sporazuma o mirnom rješenju spora sklopljenog između stranaka;
            
         
               —
            
            
               da se Europskom gospodarskom i socijalnom odboru nalaže da tužiteljici plati iznos od 250 000 eura;
            
         
               —
            
            
               da tuženik snosi troškove postupka.
            
         
      Tužbeni razlozi i glavni argumenti
   
   U prilog osnovanosti tužbe tužiteljica ističe dva tužbena razloga.
   
               1.
            
            
               Prvi tužbeni razlog, koji se temelji na povredi članka 266. UFEU-a jer pobijanom odlukom, prema kojoj tuženik ne može izvršiti sporazum potpisan u okviru mirnog rješenja spora iz predmeta F-33/15, Labiri/EGSO, nije izvršena odluka Suda Europske unije. Osim toga, tim nezakonitim propuštanjem izvršenja sklopljenog sporazuma povrijeđena je obveza dužne pažnje prema tužiteljici, obveza lojalne suradnje iz članka 4. stavka 3. UEU-a, načela izvršenja u dobroj vjeri sporazuma koji su slobodno sklopljeni među strankama, kao i načela dobre uprave i obveze pružanja pomoći koja proizlazi iz članka 24. Pravilnika o osoblju.
            
         
               2.
            
            
               Drugi tužbeni razlog, koji se temelji na zlouporabi ovlasti, koje se u biti sastoji u zlouporabi postupka jer tuženik nije nikad imao namjeru izvršiti u dobroj vjeri sporazum između stranaka te je potpisao taj sporazum samo radi povlačenja tužbe u predmetu F-33/15.